
AUCTORI 


Hippocrates  ,  clarissimus  ille  medicinae  pa¬ 
ter  de  ventriculo  verba  faciens,  haec  liabet: 
» Maris  habens  facultatem ,  quod  omnibus  dat 
et  ab  omnibus  accipit  »,  significans  ventricu¬ 
lum  ad  sustentandam  valetudinem  corporis  or¬ 
ganismi  vim  habere  vel  maximam.  Et  recte 
quidem.  Quum  vero  tot  tamque  insignes  re¬ 
rum  medicarum  scriptores  de  illo  totius  cor¬ 
poris  moderatore  atque  rectore  sententias  pro¬ 
tulissent,  temerarium  videri  potest,  quod  ego, 
vestibula  vixdum  liujus  disciplinae  ingressus, 
tam  gravibus  antecessoribus  adjungere  me 
ausus  sim.  Causam  proferam  hanc.  In  stu¬ 
diorum  meorum  decursu  incidi  in  librum,  quem 
novissime  in  lucem  edidit  C.  II.  Schultz, 


qui  inscriptus  est:  de  alimentorum  concoctione 
experimenta  nova  Heroi .  1834  ?  quo  perlecto 
multa  inveni  de  forma  et  functionibus  ventri¬ 
culi,  quae  mihi  quidem  nova  et  memoratu  di- 

\  t 

gnissima  visa  sunt.  Qua  in  re,  ut  ipse  mihi 
clarior  fierem,  studium  collocavi.  Auctor  do¬ 
ctissimus  iis,  quibus  indigebam,  benevolo  animo 
me  instruxit,  ut  jam  quae  hucusque  de  hac 
materia  sentirem  publici  juris  facere  ausim; 
vel  maxime  persuasum  habens  magis  mihi 
Ipsi  quam  aliis  consuluisse. 

A  legentibus  peto ,  eo  accipiant  animo 
opusculum,  ut  meminerint  tironis  sibi  in  ma¬ 
nibus  esse  libellum. 


V entriculus  ,  qui  inter  omnia  ad  concoctio- 
i  nem  quae  pertinent  intestina  primum  certe 
locum  occupat,  in  cavitate  abdominis  sub  dia¬ 
phragmate  inter  hepar  et  lienem  situs,  saccus 
est  musculosus  curvatusque,  parte  ejus  sini¬ 
stra  ab  oesophago  incipiente,  dextra  vero  in 
intestinum  duodenum  transeunte.  Sin  autem 
volumen  singulaeque  partes  hujus  organi  in 
diversis  vitae  stadiis  considerantur,  maximam 
inter  ea  diversitatem  intercedere,  facile  quis¬ 
que  concedet.  Quibus  rebus  commotus  de 
iisdem,  quae  sentirem,  quaeque  inde  sequi 
mihi  videantur  ad  concoctionem  perficiendam 
paulo  accuratius  proponere  statui. 

Quod  si  in  universum  ventriculi  formam 
oculis  concipiamus,  nullo  ad  aetatem  respectu 

habito,  duae  distinguendae  sunt  superficies, 
altera  externa,  altera  interna,  curvatura,  quam 
dicunt  minorem,  supra  sita  et  major  infra 
sita,  duo  ostia,  tres  denique  tunicae. 

Externa  ventriculi  superficies  lubrica  est, 
colore  subalbido,  a  parte  anteriore  ad  for¬ 
mam  rotundam  accedens,  a  parte  vero  poste¬ 
riore  paululum  ad  planam.  Superficies  in¬ 
terna  albido -rubra  apparet,  muco  est  obtecta, 
rugis  plena,  quae  magis  conspiciuntur  colla¬ 
pso  ventriculo,  difficilius  si  cibis  est  impletus. 
Curvatura,  quae  concava  est,  minor,  superfi¬ 
ciem  utram  que  et  anteriorem  et  posteriorem 
sursum  conjungit.  Non  obtegitur  quidem  pe¬ 
ritonaeo,  sed  demissa  est  inter  laminas  epiploi 
gastrohepatici.  Curvatura  major  superficiem 
anteriorem  et  posteriorem  deorsum  jungens,, 
in  sinistra  parte  fundum,  quem  vocamus,  am¬ 
plectitur,  et  sita  est  intra  utramque  omenti! 
majoris  laminam.  Ambae  illae  curvaturae  ex-» 
eunt  in  ostia,  quae  supra  nominavimus,  pjlo- 
rum  (s.  ostium  ventriculi  inferius  s.  dextrumn 

s.  duodenale  s.  janitor),  qui  in  parte  dextra 
conicam  exhibens  formam  ad  intestinum  duo¬ 
denum  vergit,  moxque  in  orbiculum  constri¬ 
ctus  dextram  ventriculi  partem  absolvit.  Car¬ 
dia  (s.  ostium  ventriculi  superius  s.  sinistrum 
s.  oesophageum)  quam  vocant  in  parte  sini¬ 
stra  excipit  oesophagum  et  sita  est  sub  dia¬ 
phragmate.  At  ipsius  ventriculi  saccus  tribus 
formatur  tunicis.  Tunica  externa  sive  serosa, 
lubrica  est  et  tenuis,  et  totum  circumdat  ven¬ 
triculum,  exceptis  partibus  illis,  quibus  cur¬ 
vaturae  obtectae  sunt,  illic  enim  in  utrumque 
procurrit  omentum.  Est  illa  tunica  continua¬ 
tio  peritonaei  cum  altera  musculari,  quae  sub¬ 
jacet  in  marginibns  ventriculi  leviter  modo, 
ceteroquin  autem  tela  cellulosa  arctissime  con¬ 
juncta.  Tunica  muscularis  tenuibus  constat 
fibris  et  longitudinalibus  et  circularibus,  qua¬ 
rum  priores  ex  fibris  oesophagi  longitudina¬ 
libus  profectae  in  eardiae  regione  ad  quam 
usque  conjunctim  cum  illis  profluebant,  in 
singulos  resolvuntur  fasciculos,  quorum  njaxi- 

mus  circa  curvaturam  ventriculi  minorem  a 
cardia  ad  pjlorum  extenditur,  alter  ad  curva¬ 
turam  majorem  porrigit,  reliqui  denique  par- 
tim  in  anteriore  partim  in  posteriore  ventri¬ 
culi  pariete  diffusi,  omnes  inter  sejunguntur, 
et  in  fibras  longitudinales  intestini  duodeni 
transeunt.  Interiores  hisque  contectae  quo¬ 
dammodo  sunt  fibrae  circulares,  quae  conti¬ 
nuant  fibras  circulares  oesophagi  et  a  curva¬ 
tura  minore  incipientes  per  totum  extendun¬ 
tur  ventriculum.  Sunt,  qui  tertium  etiam  ge¬ 
nus  fibrarum,  quas  obliquas  appellant,  assumi 
debere  dicant.  Earum  sectionem  unam  a  si¬ 
nistra  cardiae  parte  profectam  in  utroque 
ventriculi  pariete  locum  habere  contendunt, 
alteram  in  dextra  parte  cardiae  ad  fundum 
profluere.  Neque  quisquam  inficias  ire  po¬ 
test  has  fibras  speciem  praebere  ac  si  obli¬ 
quae  essent,  attamen  eas  a  fibris  longitudina¬ 
libus  et  circularibus  non  esse  alienas  infra 
demonstrabimus.  Tunica  denique  mucosa  seu 
intima,  internam  formans  ventriculi  superficiem, 

i  colore  est  subrubro  propter  magnam  vasorum 
i  sanguiferorum  copiam,  in  regione  oesophagi 
i  radiantibus  rugis  obtecta,  in  medio  ventriculo 
i  aequis  intervallis  disjunctis,  in  regione  car- 
diae  et  pylori  magnam  glandularum  copiam 
i  exhibentibus.  Glandulae  illae  sine  difficultate 

i  ■  31  •  *  *  v  - 

i  oculis  conspici  possunt.  Sed  de  his  hac- 

\ 

j  tenus. 

Jam  vero  nos  convertamus  ad  deseriptio- 
j  nem  ventriculi,  qualis  in  infantibus  apparere 
i  solet.  Ut  vero  ventriculi  diversa  forma  in  in- 
l  fantibus  et  in  adultis  hominibus  facilius  in 
i;  oculos  incurrat,  ad  naturam  delineandum  cu - 
•  ravimus  et  (Fig.  I)  ventriculum  infantis ,  tres 

I 

i  menses  nati  et  hucusque  lacte  nutriti  et  (Fig. 

, 

ii)  ventriculum  adulti ,  viginti  sex  annorum , 
i,  qui  maximam  partem  victu  vegetabili  usus 

I 

fuerat ,  quorum  comparatione  extremae  ven- 
i  triculi  in  homine  differentiae  elucebunt.  Licet 
s  tamen  recordari,  inter  utramque  hanc  formam 
existere  varias  intermedias  ex  ventriculi  evo- 
i  Iutione  et  transitu  ab  infantili  ad  adultam  for- 


) 


12 

« 

mam  necessaria  prodeuntes.  Est  enim  neona¬ 
torum  infantium  ventriculus  uter,  conice  cur¬ 
vatus,  ita  tamen,  ut  in  utroque  fine  angustior 
atque  contractior,  intestini  quodammodo  simi¬ 
litudinem  induat,  a  quo  majore  tantum  ambitu 
atque  extensione  differat,  sic  ut  facile  appa¬ 
reat  ventriculum  nihil  esse,  nisi  intestini  dila¬ 
tati  melamorphosin.  Oesophagus  in  extrema 
parte  sinistra  in  fundum  descendens,  qui  fere 
nullus  est,  longe  abest  a  pjloro;  curvaturae 
vero  et  minor  et  major  in  tota  extensione 
sua  aequis  intervallis  sejunctae  haud  multum 
distant,  quo  efficitur  ut  curvatura  minor  ob 
majorem  cardiae  distantiam  a  pjloro  in  elon- 
gatam  producta  sit  formam.  Comparanti  vero 

hancce  infantilis  ventriculi  formam  cum  ven- 

* 

triculo,  quali  animalia  carnivora  praedita  sunt, 
similitudo  vel  maxima  in  oculos  cadet,  quae 
similitudo  tam  diu  manet,  quam  infantuli  lacte 
vel  similibus  sustentantur  alimentis,  quibus 
animalia  carnivora  vescuntur. 

Alteram ,  si  consideramus  figuram ,  quae 

ventriculi  formam  in  adulto  designat  ,  admo¬ 
dum  diversam  a  priore  eam  invenimus.  In 
parte  ea,  qua  oesophagus  in  ventriculum  de¬ 
scendit  fundus  magno  ambitu  extenditur,  quo 
cardia  et  pjlorus  appropinquantur  5  eademque 
de  causa  ambae  curvaturae  plane  diversam  ha¬ 
bent  structuram,  quam  quae  est  in  ventriculo 
infantili.  Curvatura  enim  minore  admodum 
contracta,  major  curvatura,  fundum  etiam  am¬ 
ple  c  tens,  valde  extensa  apparet.  Neque  fun¬ 
dus  aequaliter  ad  pjlorum  porrigitur,  sed  in 
parte  dextra  (Fig.  II,  g)  constrictus  est,  et 
inde  ab  ea  parte  demum  ventriculus  formam 
accipit  intestini.  Quae  quum  ita  sint,  jam 
apparet  hanc  ventriculi  in  adultis  formam  pro¬ 
xime  accedere  ad  formam  ventriculi  animalium 
herbivororum.  Cujus  similitudinis  causam  ali¬ 
quam  in  alimentis ,  quae  capiuntur  fortasse 
quaerendam  esse  verbo  attigisse  sufficiat. 

Reliquum  est,  ut  nonnulla  dicantur  de  de¬ 
cursu  fibrarum  muscularium  ventriculi.  In  li¬ 
bris  enim,  in  quibus  de  anatomia  ventriculi 

disseritur ,  haud  raro  scriptum  legimus  per 
ventriculum  praeter  fibras  circulares  et  longi¬ 
tudinales  extendi  quoque  fibras  obliquas  a 
parte  dextra  et  sinistra  cardiae  profectas. 
Sectione  tamen  anatomica  diligenter  facta  fa¬ 
cile  opinionem  hanc  redargui  atque  convinci 
posse  arbitror ;  quod  si  fiat  concedendum  erit 
fibras  in  sinistra  parte  (Fig.  II,  e)  incipientes 
non  esse  nisi  fibras  longitudinales  oesophagi, 
quarum  alterae  in  anteriore  ventriculi  super¬ 
ficie  se  extendentes  a  posteriore  parte  oeso¬ 
phagi  proficiscuntur,  alterae  vero,  quae  sunt 
in  posteriore  ventriculi  superficie  ab  anteriore 
oesophagi  parte  incipientes,  una  cum  illis  ad 
cardiam  oblique  profluentes,  per  longitudinem 
ventriculi  se  extendunt.  Obliquae  enim  con¬ 
spiciuntur  hae  fibrae  ea  de  causa,  quod  fun¬ 
dus,  quippe  qui  in  infantili  aetate  admodum 
parvus  sit,  in  provectiore  majorem  exhibet 
extensionem.  Fibrae  vero  a  dextra  parte 
(Fig.  II,  c)  cardiae  incipientes,  quas  obliquas 
appellant,  circulares  sunt,  ob  eandemque  cau- 

sam  quam  modo  protulimus  obliquum  habent 

decursum.  Inversa  enim  superficie  ventriculi 

/ 

interna,  et  tunica  mucosa  sectione  descisa  jam 
omnes  illas  fibras  circulo  fundum  ambire  fa- 

.  ’  ■  <.  f  .  •  _  t  ■ 

cile  perspicitur. 

Quum  tanta  sit  inter  infantis  et  adulti  ven¬ 
triculi  formam  differentia,  jam  non  erit  diffi¬ 
cile  perspectu  hoc,  quod  motus  ejus  in  uno 
alterove  plane  sit  diversus.  In  quo  descri¬ 
bendo  oriundum  est  a  motu  peristaltico  inte¬ 
stinorum,  quippe  qui  eadem  ratione  fibris  et 
longitudinalibus  et  circularibus  efficiatur,  quam 
in  ventriculo.  Simulae  enim  cibi  in  intesti¬ 
num  immittuntur,  eam  partem,  qua  cibi  reci¬ 
piuntur,  extendi  debere  liquet  (cf.  Fig.  V,  c), 
tum  actione  musculorum  circularium  pars  po¬ 
sterior  (inter  c  et  a)  contrahitur,  simulque 
fibrae  longitudinales  retrahuntur  versus  (a), 
quo  fit  ut  ea  pars  intestini,  quae  cibis  impleta 
est  (Fig.  V,  c)  constringatur  et  cibi  actione 
fibrarum  longitudinalium,  quae  eodem  momento 
se  retrahunt  et  partem  sequentem  dilatant,  il- 


16 


lam  partem  ingrediantur  et  continuo  eadem 
ratione  propellantur,  ut  in  figura  sub  lit t.  d  et 
e  videmus. 

Jam  vero  perspicuum  est,  cibos  in  ventri- 

'  -  '  •>  r’  .  •  ■’  -  !  4  A  IX  J  V'  •  1  -  •  t  *:  $.  |l  i  A 

culo  infantili  fere  eadem  ratione,  ut  modo  di¬ 
ximus,  agitari  et  duodenum  versus  promoveri. 
Prout  enim  curvatura  minor  magis  est  elon- 
gata,  ventriculusque  ad  intestini  similitudinem 
accedit,  necesse  est,  ut  motus  utriusque  cur¬ 
vaturae  fere  sit  idem,  cibi  vero  eodem  modo 
nt  in  intestino  aequali  motu  propellantur  py¬ 
lorum  versus.  Differentia  igitur  inter  motum 
peristalticum  ventriculi  et  intestini  haec  est, 
quod  in  intestino  propter  aequam  tunicae 
muscularis  extensionem,  motus  ille  quaqua  ver¬ 
sum  par  est. 

At  in  adultis,  ubi  curvatura  major  propter 
fundi  ambitum  plane  diversa  est  a  minore, 
quippe  quae  curta  appareat  et  orbiculata,  mo¬ 
tus  quoque  ventriculi  diversus  sit  necesse 
est,  ex  quo  sequitur  cibos  in  illo  alio  modo 
moveri,  quam  in  infantili.  Nam  evanescente 

fere  motu  curvaturae  minoris  cibi  in  ventricu- 

* 

Ium  ingesti  in  ea  modo  parte  promoveri  pos¬ 
sunt,  ubi  curvatura  major  est/ dum  cibi,  qui 
in  fundo  contineantur,  in  orbe  modo  rotentur 

e  • ,  *  , 

et  quasi  conglomerentur ,  donec  prioribus  in 
cbjmum  conversis  et  in  pylorum  propulsis  il¬ 
lorum  locum  excipiant.  Simulae  vero  ad  py¬ 
lorum  usque  accessere,  cujus  forma  majori 
musculorum  circularium  contractione  intestino 

i  simillima  apparet,  eodem  fere,  quo  in  intestino 

ii  motu  peristaltico  protinus  pelluntur. 

Quae  quum  ita  sint,  functiones  quoque  pa- 
I  thologicas  ventriculi  diversitatem  praebere  haud 
i  parvam  in  infantibus  atque  in  adultis,  quis  est, 
1  qui  neget?  Atque  adeo  hanc  diversitatem  ma- 

i  gna  ex  parte  a  diversa  ventriculi  formatione 
>  petendam  esse  contenderim.  Quum  enim  con- 

ii  stet  infantulos  faciliores  esse  ad  vomitum,  qui 
in  adultis  saepissime  magnis  junctus  est  dif¬ 
ficultatibus,  quum  que  haec  et  recte  quidem  de¬ 
riventur  a  magna  nervorum  sensibilitate,  qua 

gaudet  infantilis  aetas,  tamen  nullo  modo  a 
me  impetrare  possum,  ut  crederem  sensibilita- 


tem  nervorum  solam  provocare  haec  phaeno¬ 
mena;  irnmo  formam  ventriculi  sua  ex  parte 
multum  quoque  contribuere  persuasum  haberem. 

Sed  priusquam  de  hac  re  disputemus  de 
vomitu  in  universum  nonnulla  adjiciamus,  li- 

:t.a' 

ceat.  Quae  organa  vomitum  excitent,  de  hac 
re  multum  disceptatum  est  a  viris  doctis,  quii 
Phjsiologiae  operam  navarunt,  Alii  *)  ven- 


I. 


*)  Vid.  Galenus  de  symptomatum  causis.  Lib.  II, 

Avicenna  Can.  med.  Lib.  III.  Fen.  XIII.  Tract 
Cap.  III.  et  Tract.  V.  Cap.  VIII.  edit.  Venet.  1595. 

Gord onius  in  Lilio  medicinae.  Part.  V.  Cap.  X 

Hier.  Carda nus  Comment.  in  Hippocr.  prognost 
p.  95  et  334. 

Bauhinus  Theatr.  anat.  Lib.  I.  Cap.  XLVI. 

Joan.  Bacbanellus  de  consensu  medicorum  in  cu 
randis  morbis  Lib.  III.  p.  390.  edit.  Venet.  1553.  8vo. 

Joan.  Fernelius  Method.  med.  Lib.  III.  Cap.  III 

Oddus  Comment.  in  Lib.  art.  med.  Galeni  p.  222 
edit.  Brix.  1607.  4to. 

Laz.  Ri verius  Opera  medica  universa.  Genev.  1737 
Praxeos  medicae  Lib.  IX.  Cap.  VII. 

Midi.  Ettmueller  Coli.  Pract.  Cap.  VI.  Disp 
paihol.  IX.  §.  1. 

Chr.  Joan.  LangePrax.  med.  Cap.  V.  §.  5  etc. 


triculo  soli  summam  tribuunt,  alii  *)  contra¬ 
ctione  diaphragmatis  et  abdominis  musculorum, 
dum  nulla  sit  ventriculi  actio,  qui  interim  pas¬ 
sive  quasi  jaceat,  vomitum  oriri  contendunt, 
alii  **)  denique  organa  haec  conjunctim  ope¬ 
rari  ad  vomitum  provocandum  dicunt. 

Vomitum  plerumque  nausea  praecedit,  quae 
indigentiam  ejusmodi  excretionis  indicat,  tum 

*)  Boyle  Diss.  1681. 

C  hir  ac  vid.  Iiisioire  de  l’acad.  royal  des  Sciences. 

’  1700.  p.  36. 

Senae  essays  de  physiologie. 

Baciacus  de  febri  intermittente. 

Schulze  de  emesi. 

John  Hunter  Obss.  on  certain  parts.  p.  200. 

F.  Magendie  Precis  elementaire  de  Physiologie* 

'  Tom.  II.  Paris  1825.  p.  153. 

■  X 

Idem,  Memoire  sur  le  vomissement.  Paris  1813. 

* 

**)  de  Litre  dans  1’histoire  de  l’acad.  royal.  des 
Sciences.  1700.  p.  27. 

Lieutaud  dans  Ihistoire  de  Pacad*  royale  des  scien- 
I  ces.  1752.  p.  225. 

Ha  11  er  i  Elem.  Physiol.  Toni.  VI.  p.  282. 

J.  Jac.  Wepfer,  Historia  Cicutae  aquaticae*  Basii, 
1716.  4. 

Maingault  Memoire  sur  le  Vomissement.  Paris  1813. 

sequitur  peculiaris  illa  commotio  ventriculi, 
qua  adjuvantibus  diaphragmatis  et  abdominis 
musculis  contenta  removeantur,  ita  ut  vomi¬ 
tum  definientes  dicere  possimus,  eum  esse 

<• 

nausea  excitatum  motum  antiperistalticum  ven¬ 
triculi  (haud  raro  etiam  intestini  partis)  et 
oesophagi,  quo,  diaphragmatis  et  abdominis 
musculorum  auxilio,  contenta  illis  organis  in¬ 
sidentia  per  pharyngem  et  os  ejiciantur.  Quan- 
tum  enim  in  hoc  actu  oesophago  tribuendum 

.  -V  ’  *  ■  '  '  ■ 

sit,  Beclard*)  experimentis  de  hac  re  in-  j 
sti tutis  demonstravit.  Qui  vero  in  sola  ven¬ 
triculi  actione  vomitum  ponendum  esse  exi¬ 
stimant,  in  hoc  mihi  errare  videntur,  quodlf 
strenuitati  ejus  nimium  tribuant.  Attamen 
nullo  modo  negari  potest,  ventriculum,  si  vo¬ 
mitus  editur,  agitari  **) ,  eumque  essse  me- 

*)  Beclard  et  Legallois,  Bulletin  de  la  fac.  et 
de  la  soc.  de  medecine.  1813.  No.  X.  p.  481  —  500. 

**)  I.  Iac.  Wepfer  Historia  Cicutae  aquaticae.  Basii. 
1716.  p.  253. 

Halleri  Opera  minora.  Edit.  Lausan.  1763.  Tom 
I.  Sect.  XIV.  Exp.  CCCXXX  et  CCCXXXI. 

dium,  quod  ad  excitandas  diaphragmatis  et 
abdominis  musculorum  motionem  maximum 
contribuat.  Organon  enim  tunicis  musculosis 
praeditum,  cujus  functiones  in  statu  normali 
i  tam  magnae  reprehenduntur,  in  vomitu  etiam 
I  actionem  habere  debere,  quis  est,  qui  neget? 
Passiva  enim  pars  mortua  est,  et  mortuis  vi¬ 
tam  componi  non  licet.  Quod  vero  vita  prae¬ 
ditum  est,  actione  etiam  non  caret,  vita  non 
diutius  est  vita,  quam  actione  gaudet,  una 
cum  activitate  vita  terminetur  necesse  est. 
Sententia  etiam  eorum,  qui  vomitum  sola  dia» 
phragmatis  et  abdominis  musculorum  actione 
oriri  contendunt,  ea  de  causa  vera  non  esse 
videtur,  quod  interdum  occurrit  morbus,  quem 
Ileum* *)  vocamus,  qui  nullo  modo  nisi  motu 
antiperistaltico  intestinorum  tractus  atque  ven» 

Portal  vid.  Memoire  sur  la  naiure  et  le  traitement 
de  plusieurs  maladies  etc.  Vol.  IV.  Paris  1819. 

C.  A.  Rudo  Iphi,  Grundrijs  der  Fhysiologie.  II.  Rand^ 
2.  Abtlieil.  Rerlin  1828.  Seiie  127. 

*)  C.  H.  S chultz  in  Ilufelandi  Journal  d.  pract, 
Ileifk.  1835.  Mcirz. 

triculi  existere  possit;  hisce  enim  musculorum 
motus  contenta  in  intestina  potius  quam  in  oe¬ 
sophagum  propellerentur.  In  iis  denique  in¬ 
dividuis,  ubi  in  thoracis  cavo  ventriculus  situs 
est  *),  extra  ullum  positum  est  dubium  vomi¬ 
tum  non  nisi  antiperistaltico  ventriculi  motu 
provocari  posse,  propterea  quod  diaphragma 
in  contractione  descendit  **).  Jam  vero  ipsum 
ventriculi  motum  in  vomitu  non  convulsivum 
esse,  certe  vero  antiperistalticum,  documento 
est  pjlori  et  cardiae  conditio,  quum  ille  in 
vomitu  valde  contrahatur,  haec  aperiatur. 

Ea,  quae  Ha  11  e  rus  ***)  de  peristaltico 
motu  profert  »etsi  non  raro  ventriculi  motus 
nullus  adp aruit,  hic  tamen  multo  plus  valent 
ad  demonstrandum  motum  peristalticum  ea 
experimenta ,  in  quibus  conspicuus  fuit,  quam 

*)  cf.  Ad.  Reisig  Diss.  de  ventriculo  in  cavo  tho¬ 
racis  situ  congenito.  Berol.  1823.  4.  c.  tab. 

**)  C.  %fl.  Rudo  Iphi ,  Grundrifs  der  Physiologie.  II. 
Rami,  2.  vlbtheilung.  Rerlin  1828.  Seife  125. 

**’)  Opera  minora.  Tom.  I.  Sect.  XIV. 


quidem  ad  negandum  ea  valent ,  in  quibus 
nullus  adp  aruit «  opponi  possunt  iis,  qui  mo- 
tum  antiperistalticum  se  nunquam  observasse 
contendunt,  Quum  quidem  motus  ille  peri- 
stalticus  lentum  habeat  progressum,  nec  solus 
ad  cibos  ejiciendos,  quos  tamen  quo  ejician¬ 
tur  dirigit,  valeat,  partim  musculis  diaphra- 
* 

gmatis  et  abdominis  partim  oesophago  adju¬ 
vatur,  contracto  enim  pharynge  ventriculus 
sursum  trahitur,  cibi  in  oesophagum  propel¬ 
luntur  et  levissima  musculorum  pressione  per 
os  ejiciuntur. 

Si  igitur  ea ,  quae  supra  dicta  sunt  de 
motu  peris  taltico  ventriculi  in  infante  atque 
in  adulto  conferuntur  cum  iis,  quae  observan¬ 
tur  in  motu  antiperistaltico,  sequatur  necesse 
est  vomitum  facilius  excitari,  ubi  ventriculus 
intestino  similior,  curvaturaeque  elongatam 
magis  formam  habeant,,  quo  fit,  ut  motu  anti¬ 
peristaltico  excitato  cibi  ab  utraque  parte  cai  = 
diam  versus  propellantur. 

In  adulto  contra  eo  difficilius  vomitus  pro¬ 
vocabitur,  quo  major  fundus  est,  ideoque  de- 
missio  oesophagi  minus  distat  a  pjloro,  adeo 
ut  cibi,  quum  utraque  curvatura  diversum  lia- 
beat  motum,  non  eadem  ratione  ut  in  infanti¬ 
bus  ad  ostium  oesophageum  ducantur,  sed  ad 
inversum  tantum  motum  rotantem  propellan¬ 
tur,  Cibis  nimirum  in  fundo  rotatis  etiamsi 
diaphragma  et  abdominis  musculi  eos  premant, 
tamen  difficilior  est  exitus. 

Ex  his  etiam  intelligitur  animalia  herbi- 
vora  vomitui  aut  plane  nulli  aut  difficili  suc¬ 
cumbere,  cum  apud  ea  cibi  rotantem  magis 
quam  rectum  oesophagum  versus  habeant  mo¬ 
tum.  Animalia  vero  quae  carne  vescuntur  fa¬ 
cile  vomunt  ob  structuram  ventriculi  elonga- 
tam  formaeque  ventriculi  in  infantibus  simil¬ 
limam. 

Siquidem  non  in  omnibus  una  eademque 
ventriculi  est  forma,  verum  etiam  in  infanti¬ 
bus  interdum  jam  ad  adultorum,  in  adultis  ad 

infantium  accedat,  inde  sequitur  in  singulis 
individuis  vomitum  fore  diversum. 

Sordes  primarum  viarum  in  adultis  multo 
etiam  sunt  pertinaciores  quam  in  infantibus 
propter  formam  ventriculi.  Quanquam  non 
negandum  est  in  infantibus  facilius  sordes 
primarum  viarum  existere,  tamen  longiorem 
non  habent  moram,  propterea  quod  inclina¬ 
tione  ad  vomitum  provocata,  vomitus  ipse 
propter  ventriculi  formam  in  hac  aetate  facil¬ 
lime  absolvi  potest.  In  adultis  contra  propter 
majorem  fundi  extensionem  diutius  remanent 
sordes  accumulanturque,  quod  vomitu,  qui  dif¬ 
ficilis  est  in  adultis,  non  ejiciuntur,  etiamsi 
continuis  crucientur  vomituritionibus,  quapro¬ 
pter  medicamentis  vomitus  adjuvari  debet; 
immo  inveniuntur,  qui  nullo  modo  vomere 
possint,  etiamsi  medicamenta  ad  vomitum  ex¬ 
citandum  adhibeantur.  Quum  enim  maximam 
partem  vegetabilibus  vivant  eorumque  magna 
copia  npus  sit  ad  vitam  sustentandam  simul- 
que  difficilius  consumantur,  ventriculus  inde 

formam  assumit  animalium  herbivororum,  quo¬ 
rum  alia  raro,  alia,  ut  cuniculus  nunquam  vo- 

% 

munt,  eoque  ejusmodi  secretio  difficillime  ex¬ 
citari,  aut  plane  nullum  locum  habere  po¬ 
terit.  — 


\ 

EXPLICATIO  TABULAE. 


Fig.  I.  Ventriculus  infantis: 

a ,  oesophagus; 

b,  intestinum  duodenum; 
c —  d,  curvatura  minor; 

e — f — h,  curvatura  major; 
c  —  e ,  cardia; 
d  —  h ,  pylorus ; 
f \  fundus. 

Fig.  II.  Ventriculus  adulti: 

a ,  oesophagus; 

b,  intestinum  duodenum; 
c  —  d}  curvatura  minor; 

e  — f —  g  —  h,  curvatura  major ; 
c  —  e,  cardia ; 
d  —  h ,  pylorus ; 

f.  \  fundus; 

g ,  constrictio,  a  qua  versus  duodenum  ventricu- 

x  lus  recipit  formam  intestini; 

e,  indicat  fibras  longitudinales  a  sinistra  parte 
oesophagi  in  utramque  superficiem  se  ex¬ 
tendentes  ; 


c,  indicat  fibras  circulares  a  dextra  parte  oeso¬ 
phagi  ad  fundum  profluentes. 

Fig.  III.  Ventriculus  Canis  lactentis,  qui  pro  norma 
ventriculi  mammalium  carnivororum  haberi  po¬ 
test. 

Fig.  IV.  Ventriculus  Caviae  Cobayae  recens  natae, 
qui  ventriculi  mammalium  herbivororum  nor¬ 
mam  repraesentare  potest. 

Fig.  V.  Pars  intestini: 

c,  pars  cibis  impleta; 

d  et  e  significant  ejus  promotionem;  constri¬ 
ctiones  intestini  lineis  post  c,  d,  e  expres¬ 
sae  designant  actionem  musculorum  circu¬ 
larium.  — 

VITA  ET  STUDIORUM  RATIO. 


Ego  ,  Ernestus  Guilehnus  Salbach ,  natus 
sum  die  XIII.  men.  Martii  an.  MDCCCXI  in 
oppido  Landsbergio  ad  Wartham  sito,  patre 

i  .....  ^  '/  '  • 

Carolo ,  matre  Julia  e  gente  Dutkiewicz , 
quos  parentes  carissimos  atque  dilectissimos 
ad  hunc  usque  diem  incolumes  veneror.  Con¬ 
fessionem  profiteor  evangelicam. 

In  primis,  quibus  pueri  institui  solent 
literaruin  elementis  in  domo  paterna  a  prae¬ 
ceptoribus  domesticis  sum  instructus.  Mox 
vero  cura  patris  optimi  Gymnasio,  quod  Les- 
nae  floret  directore  t.  t.  de  Stoephasio  tradi¬ 
tus  sum,  in  eoque  scholis,  quae  ibi  explicantur 

per  novem  interlui  annos.  Maturitatis  testi¬ 
monio  praeditus  universitatem  adii  Berolinen- 
sem  ibique  an.  MDCCCXXXI  ab  111.  Boeckh , 
t.  t.  rectore  magnifico,  civium  academicorum, 
et  ab  111.  Hvfeland  1. 1.  decano  facultatis,  me¬ 
dicinae  studiosorum  numero  adscriptus  sum. 

In  hac  literarum  sede  per  octo  semestria 
horum  praeceptorum  audivi  scholas:  111.  Rit - 
ter  de  logice;  111.  Schultz  de  botanice;  Cei. 
Dove  de  physice;  CeL  Wiegmann  de  zoolo- 
gia ;  111.  Mitscherlich  de  chemia ;  111.  Link  de 
toxicologia;  111.  Schlemm  de  osteologia  et  sjndes- 
mologia;  Beat.iJwrfo/pAideencjclopaediaet  me- 
thodologia  medica,  de  anatomia  corporis  humani 
universa,  de  anatomia  organorum  sensuum  foe- 
tusque  humani,  de  phjsiologia  et  anatomia  com¬ 
parata;  Cei.  Eck  de  pathologia  et  therapia  gene¬ 
rali;  Beat.  Sundelin  de  materia  medica;  111. 
Rartels  de  pathologia  et  therapia  speciali,  de 
Hippocratis  aphorismis;  111.  Horn  de  morbis 

syphiliticis;  111.  Osann  de  fontibus  medicatis 
Germaniae;  111.  Juengken  de  chirurgia;  111. 

Kluge  de  arte  fascias  applicandi,  de  arte  ob- 

/ 

stetricia;  111.  Wagner  de  medicina  forensi. 
Artem  cadavera  rite  dissecandi  me  docuerunt 
Beat.  Rudolphi  et  111.  Schlemm,  — 

f 

Exercitationibus  clinicis  interfui  et  medi¬ 
cis  et  chirurgicis  et  ophthalmiatricis  et  obste¬ 
triciis  virorum  111.  Guil.  Hufeland ,  111.  Osann , 
111.  Rartels ,  Cei.  Wolff,  111.  Rust ,  Cei.  Dieffen- 
bach ,  111.  de  Graefe ,  111.  Kluge . 

His  viris  omnibus,  summe  de  me  meritis, 

maximas  quas  habeo  gratias  ago. 

/  % 

Jam  tentaminibus  et  philosophico  et  me¬ 
dico,  atque  examine  rigoroso  coram  gratiosa 
facultate  medica  absolutis  spero  fore,  ut  dis¬ 
sertatione  thesibusque  defensis  summi  in  medi- 

r  _  , 

cina  et  chirurgia  honores  in  me  conferantur. 


THESES  DEFENDENDAE. 


1.  Signa  certa  Erysipelatis  primarii  interni 
non  existunt 

2.  Vermes  intestinales  ex  generatione  aequi- 
roca  oriuntur. 

3.  Arthritis  sanguinis  est  morbus. 

4.  Satius  est,  anceps  experiri  auxilium,  quam 
nullum. 

